Jánošíkova skala - nachádza sa tiež v Hrochotskej doline, neďaleko Bátovského balvana. Mohutné bralo, pozostatok sopečnej činnosti, je vysoké až 30 metrov, zvetrávaním sa v jeho strede vytvoril otvor, ktorý pripomína malú jaskynku. Názov je odvodený od povesti, podľa ktorej tu mal Jánošík údajne ukryť poklad. Traduje sa, že Jánošík často brúsil Poľanou, keď chodil za svojou frajerkou do Zvolenskej Slatiny.